|  |
| --- |
| **UKMERGĖS RAJONO SAVIVALDYBĖS**  **TARYBA** |
|  |
| **SPRENDIMAS** |
| **DĖL SOCIALINIO BŪSTO IŠNUOMOJIMO SAVIVALDYBĖS BŪSTO**  **NUOMOS SĄLYGOMIS** |
|  |
| 2020 m. gegužės d.  Nr. |
| Ukmergė |
|  |

Vadovaudamasi Lietuvos Respublikos paramos būstui įsigyti ar išsinuomoti įstatymo 20 straipsnio 6 dalimi, Ukmergės rajono savivaldybės tarybos 2019 m. gruodžio 19 d. sprendimu Nr. 7-212 patvirtinto Ukmergės rajono savivaldybės būsto ir socialinio būsto nuomos mokesčių dydžio apskaičiavimo, surinkimo ir panaudojimo tvarkos aprašo 13 punktu, atsižvelgdama į <Tekstas nuasmenintas> prašymą, Ukmergės rajono savivaldybės taryba n u s p r e n d ž i a:

1. Išnuomoti nuo 2020 m. birželio 1 d. neterminuotam laikotarpiui 48,36 kv. m bendro ploto butą (naudingas plotas 44,57 kv. m; gyvenamasis plotas 27,00 kv. m), esantį <Tekstas nuasmenintas>, gim. <Tekstas nuasmenintas>.

2. Apskaičiuojant sprendimo 1 punkte nurodytų gyvenamųjų patalpų nuomos mokesčio dydį, pirmaisiais metais nuo sutarties sudarymo taikyti rinkos pataisos koeficientą R = 1,2, po metų taikyti rinkos pataisos koeficientą R = 2.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Vilniaus apygardos administraciniam teismui (Žygimantų g. 2, 01102 Vilnius) per vieną mėnesį nuo jo gavimo dienos.

Savivaldybės meras

Projektą parengė:

Turto valdymo ir apskaitos skyriaus

Turto ir įmonių valdymo poskyrio

vyriausioji specialistė Jūratė Kaselienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SOCIALINIO BŪSTO IŠNUOMOJIMO SAVIVALDYBĖS BŪSTO**

**NUOMOS SĄLYGOMIS“**

**AIŠKINAMASIS RAŠTAS**

2020 m. gegužės 13 d.

Ukmergė

**1. Sprendimo projekto rengimo pagrindas:**

Vadovaujantis Lietuvos Respublikos paramos būstui įsigyti ar išsinuomoti įstatymo 20 straipsnio 6 dalimi, jeigu asmens ar šeimos, nuomojančio (nuomojančios) socialinį būstą, Gyventojų turto deklaravimo įstatyme nustatyta tvarka deklaruoto turto vertė ar pajamos, pagal Piniginės socialinės paramos nepasiturintiems gyventojams įstatymo 17 straipsnį įskaitomos į asmens ar šeimos gaunamas pajamas, daugiau kaip 25 procentais viršija šio įstatymo 11 straipsnio 3 dalyje nustatytus metinius pajamų ir turto dydžius, asmens ar šeimos prašymu savivaldybės tarybos nustatytos tvarkos apraše numatytais atvejais šis būstas nuomojamas kaip savivaldybės būstas rinkos kainomis, vadovaujantis Vyriausybės patvirtinta Savivaldybės būsto, socialinio būsto nuomos mokesčių ir būsto nuomos ar išperkamosios būsto nuomos mokesčio dalies kompensacijos dydžio apskaičiavimo metodika, jeigu asmuo ar šeima neturi nuosavybės teise kito būsto.

Ukmergės rajono savivaldybės tarybos 2019 m. gruodžio 19 d. sprendimu Nr. 7-212 patvirtinto Ukmergės rajono savivaldybės būsto ir socialinio būsto nuomos mokesčių dydžio apskaičiavimo, surinkimo ir panaudojimo tvarkos aprašo 13 punkte nustatyta, kad asmenims ir šeimoms, kuriems savivaldybės būstas nuomojamas vadovaujantis Įstatymo 20 straipsnio 6 dalimi, pirmus metus nuo savivaldybės būsto nuomos sutarties sudarymo taikomas rinkos pataisos koeficientas R = 1,2, o po metų Vytauto g. 103 daugiabučiame gyvenamajame name taikomas rinkos pataisos koeficientas R = 2.

**2. Sprendimo projekto tikslas ir esmė:**

Pareiškėja su mama avivaldybei nuosavybės teise priklausančiame būste, esančiame <Tekstas nuasmenintas>, gyveno nuo 1980 m. ir jį nuomojosi savivaldybės būsto nuomos sąlygomis rinkos kaina. Kadangi namas, kuriame gyveno nuomininkai buvo arti avarinės būklės ir Savivaldybės tarybos sprendimu butas buvo pripažintas netinkamu ir negalimu naudoti, Savivaldybės administracijos siūlymu šeima nuo 2016 m. birželio 1 d. sutiko persikelti į tuo metu atsilaisvinusį socialinį būstą, esantį <Tekstas nuasmenintas> (laisvo savivaldybės būsto tuo metu nebuvo). Atlaisvinus netinkamą naudoti būstą, adresu <Tekstas nuasmenintas>, jis buvo parduotas aukciono tvarka. Su nuomininkais buvo sudaryta socialinio būsto nuomos sutartis.

Nuomininko deklaruotos pajamos per 2019 m. daugiau kaip 25 proc. viršija nustatytą dydį, skolų už nuomą ir komunalinius mokesčius nėra. Nuomininkas prašyme nurodo, kad neturi kito būsto į kurį galėtų persikelti gyventi, nuo vasario mėnesio pablogėjo sveikata ir šiuo metu gauna ligos išmoką. Prašo pakeisti nuomos sąlygas ir socialinį būstą toliau nuomoti rinkos kaina, nes iš savivaldybės būsto į socialinį būstą 2016 m. persikėlė ir nuomos sąlygas pakeitė savivaldybės siūlymu.

Su gyvenamųjų patalpų nuomininkais, kuriems būstai buvo išnuomojami iki 2002 m. gruodžio 31 d., sudarytos sutartys neribodavo nuomos santykių kokiu nors terminu, sutarties galiojimas nebuvo siejamas su asmens turtine padėtimi. Sprendimą dėl nuomos sutarties sąlygų pakeitimo ar sutarties nutraukimo priimti gali sutarties šalys tik abipusiu sutarimu arba teismas.

Nuomininko prašymas buvo svarstytas Savivaldybės gyvenamųjų patalpų nuomos komisijos posėdyje, kurio metu rekomenduota teikti 2020 m. gegužės mėn. Savivaldybės tarybai sprendimo projektą, kuriuo siūloma butą, esantį <Tekstas nuasmenintas>, nuo 2020 m. birželio 1 d. neterminuotam laikotarpiui nuomoti kaip savivaldybės būstą rinkos kaina.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):**-

**4. Sprendimui įgyvendinti reikalingos lėšos ir galimi finansavimo šaltiniai:**

Sprendimui įgyvendinti lėšų nereikia.

**5. Priėmus sprendimą laukiami rezultatai, galimos pasekmės:**

Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):**

Priėmus teikiamą sprendimo projektą, reikalinga išbraukti iš 2020 m. balandžio 15 d. Ukmergės rajono savivaldybės administracijos direktoriaus įsakymu Nr. 13-541 patvirtinto Ukmergės rajono savivaldybės socialinio būsto, kaip savivaldybės būsto fondo dalies,sąrašo butą, adresu Vytauto g. 103-29, Ukmergė.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:**

Nereikalingas.

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:**Nereikalingas.

**9. Sekretoriatas priimtą sprendimą pateikia\*:**

UAB „Ukmergės butų ūkis“.

**10. Aiškinamojo rašto priedai:**

-

Turto valdymo ir apskaitos skyriaus

Turto ir įmonių valdymo poskyrio

vyriausioji specialistė Jūratė Kaselienė

.